Ciro Immobile jkompli jikser ir-rekords L-attakkant ta' Lazio Ciro Immobile skorja l-128 goal fil-karriera tiegħu ma' Lazio biex qabeż lill-ex attakkant leġġendarju, Giuseppe Signori, fil-lista tal-aqwa skorers ta' kull żmien tal-Biancocelesti u bil-goal li skorja jumejn ilu fil-logħba tal-kampjonat kontra Bologna qed jersaq qrib l-aqwa skorer ta' kull żmien, Silvio Piola, li min-naħa tiegħu skorja 143 goal f'227 logħba mal-Biancocelesti. Mistoqsi dwar dawn l-aħħar rekords li qed jikseb, Immobile qal li jinsab kuntent li qed jikkontribwixxi għall-iżvilupp tal-club u qal li jinsab kuntent jilgħab bil-flokk ċelesti ta' Lazio.